வேகப்பந்து வீச்சாளர்களின் ஆதிக்கம் தென்னாப்பிரிக்காவின் சேஸிங்கின் போதும் தொடர்ந்தது. டாப்-ஆர்டர் பேட்ஸ்மேன்களான டிகாக், ஹெண்ட்ரிக்ஸ், மர்க்ரம் ஆகியோரை ரன் எடுக்க விடாமல் பெவிலியனுக்கு அனுப்பினர் ஆஸ்திரேலியா பந்து வீச்சாளர்கள். 20 ஓவர்கள் முடிவில், ஆஸ்திரெலியா 96/2 எனவும், தென் ஆப்ரிக்கா 95/4 என்ற நிலையிலும் இருந்தன. டு ப்ளெசிஸ் (47), மில்லர் (51) மட்டும் அணியின் ஸ்கோரை உயர்த்திய நிலையில், மார்கஸ் ஸ்டோனிஸின் விக்கெட்டுகள் தென் ஆப்ரிக்காவின் வேகத்தைக் குறைத்தது. 50 ஓவர்கள் முடிவில், 9 விக்கெட் இழப்புக்கு 224 ரன்கள் மட்டுமே எடுக்க முடிந்தது. பரபரப்பான போட்டியின் முடிவில், 7 ரன்கள் வித்தியாசத்தில் ஆஸ்திரேலியா வெற்றி பெற்றது.